CELEX: 62010CA0093
Language: et
Date: 2011-10-27 00:00:00
Title: Kohtuasi C-93/10: Euroopa Kohtu (kolmas koda) 27. oktoobri 2011 . aasta otsus (Bundesfinanzhofi (Saksamaa) eelotsusetaotlus) — Finanzamt Essen-NordOst versus GFKL Financial Services AG (Kuues käibemaksudirektiiv — Artikli 2 punkt 1 ja artikkel 4 — Kohaldamisala — Mõisted „tasu eest teenuste osutamine” ja „majandustegevus” — Halbade nõuete müük — Nende nõuete hind, mis on nominaalhinnast väiksem — Ostja poolt nende nõuete sissenõudmise ja täitmata jätmise riski ülevõtmine)

17.12.2011   
            
            
               ET
            
            
               Euroopa Liidu Teataja
            
            
               C 370/12
            
         Euroopa Kohtu (kolmas koda) 27. oktoobri 2011. aasta otsus (Bundesfinanzhofi (Saksamaa) eelotsusetaotlus) — Finanzamt Essen-NordOst versus GFKL Financial Services AG
   (Kohtuasi C-93/10) (1)
   
   (Kuues käibemaksudirektiiv - Artikli 2 punkt 1 ja artikkel 4 - Kohaldamisala - Mõisted „tasu eest teenuste osutamine” ja „majandustegevus” - Halbade nõuete müük - Nende nõuete hind, mis on nominaalhinnast väiksem - Ostja poolt nende nõuete sissenõudmise ja täitmata jätmise riski ülevõtmine)
   2011/C 370/17
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Hageja: Finanzamt Essen-NordOst
   
      Kostja: GFKL Financial Services AG
   
      Ese
   
   Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), artikli 2 punkti 1, artikli 4, artikli 11 A osa lõike 1 punkti a ja artikli 13 B osa punkti d alapunktide 2 ja 3 tõlgendamine — Tasu eest teenuse osutamise ja majandustegevuse mõisted — Faktooring (factoring) — Krediidiriskiga nõuete ost sellise hinnaga, mille arvutamisel võetakse arvesse võlgniku krediidiriski — Nõuete sissenõudmise ja krediidiriski arvessevõtmine faktoori poolt
   
      Resolutsioon
   
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 2 punkti 1 ja artiklit 4 tuleb tõlgendada nii, et ettevõtja, kes ostab omal riskil halbu nõudeid hinnaga, mis on madalam nende nõuete nominaalväärtusest, ei osuta tasu eest teenust artikli 2 punkti 1 tähenduses ega teosta selle direktiivi kohaldamisalasse kuulvat majandustegevust, kui vahe nõuete nominaalväärtuse ja müügihinna vahel kajastab nende nõuete tegelikku majanduslikku väärtust võõrandamise hetkel.
   
      (1)  ELT C 134, 22.5.2010.